Η **Κίρστεν Κάρολαϊν Ντανστ** (Kirsten Caroline Dunst, 30 Απριλίου 1982) είναι Αμερικανίδα ηθοποιός, μοντέλο και τραγουδίστρια. Έκανε το κινηματογραφικό της ντεμπούτο στην ταινία *Ιστορίες της Νέας Υόρκης* (1989) του Γούντι Άλεν. Στην ηλικία των 12, η Ντανστ έγινε ευρύτερα γνωστή με το ρόλο της ως Κλόντια στην ταινία *Συνέντευξη με έναν βρικόλακα* (1994), μια ερμηνεία που της χάρισε την πρώτη της υποψηφιότητα για Χρυσή Σφαίρα Β' γυναικείου ρόλου. Την ίδια χρονιά εμφανίστηκε στην ταινία *Μικρές κυρίες*.

Η Ντανστ απέκτησε διεθνή φήμη όταν υποδύθηκε τη Μέρι Τζέιν Γουάτσον στην τριλογία *Spider-Man*. Οι ταινίες της περιλαμβάνουν την αισθηματική κομεντί *Έρωτας με την πρώτη... μπαλιά* (2004), την κομεντί φαντασίας *Η αιώνια λιακάδα ενός καθαρού μυαλού* (2004) και την δραματική κομεντί *Elizabethtown* (2005). Έπαιξε τον πρωταγωνιστικό ρόλο στην ταινία *Μαρία Αντουανέτα* (2006) της Σοφίας Κόπολα και εμφανίστηκε στην κωμωδία *Πώς να χάσεις τους φίλους σου* (2008). Το 2011, κέρδισε το βραβείο γυναικείου ρόλου στο Φεστιβάλ των Καννών για την ερμηνεία της ως Τζαστίν, στην ταινία *Melancholia*.

Πρώτα χρόνια
------------

Η Ντανστ γεννήθηκε στο Πόιντ Πλέζαντ, του Νιου Τζέρσεϊ, από τους Ινέζ και Κλάους Ντανστ. Έχει έναν μικρότερο αδερφό. Η Ντανστ είναι γερμανικής καταγωγής από την πλευρά του πατέρα της και σουηδικής από τη μητέρα της. Μέχρι την ηλικία των 6, η Ντανστ έζησε στο Νιου Τζέρσεϊ. Το 1991 μετακόμισε μαζί με τη μητέρα της και τον αδερφό της στο Λος Άντζελες. Το 1995, η μητέρα της έκανε αίτηση διαζυγίου. Αφού τελείωσε το λύκειο, η Ντανστ συνέχισε την υποκριτική της καριέρα. Ως έφηβη, βρήκε ότι είναι δύσκολο να αντιμετωπίσει τη δόξα και τη φήμη και για ένα χρονικό διάστημα κατηγορούσε τη μητέρα της που την ώθησε στην υποκριτική. Ωστόσο, αργότερα είπε ότι η μητέρα της *"πάντα είχε τις καλύτερες προθέσεις."* Όταν ρωτήθηκε αν έχει μετανιώσει για τον τρόπο που έζησε τα παιδικά της χρόνια, η Ντανστ είπε: *"Λοιπόν, δεν είναι ένας συνηθισμένος τρόπος για να μεγαλώσεις, αλλά είναι ο τρόπος που μεγάλωσα και δεν θα το άλλαζα. Έχω κι εγώ τα προβλήματά μου... Δεν νομίζω ότι κάποιος μπορεί να κάθεται και να λέει: 'Η ζωή μου είναι πιο χάλια από τη δική σου'. Ο καθένας έχει κάτι που τον απασχολεί."*

Καριέρα
-------

### Πρώιμα χρόνια

Η Ντανστ ξεκίνησε την καριέρα της όταν ήταν τριών ετών, παίρνοντας μέρος σε τηλεοπτικές διαφημίσεις. Στην ηλικία των 8 έκανε το κινηματογραφικό της ντεμπούτο με έναν ασήμαντο ρόλο στην ταινία *Ιστορίες της Νέας Υόρκης* (New York Stories, 1989) του Γούντι Άλεν. Λίγο αργότερα εμφανίστηκε στην ταινία *Η απατηλή λάμψη της ματαιοδοξίας* (The Bonfire of the Vanities, 1990) ως η κόρη του Τομ Χανκς. Το 1993 έκανε μια γκεστ εμφάνιση στην αμερικανική σειρά: *Star Trek: The Next Generation*.

### Επιτυχία

Η Κίρστεν Ντανστ στο Φεστιβάλ του Τορόντο, το 2005
Ο ρόλος που την ανέδειξε ήταν στην ταινία *Συνέντευξη με έναν βρικόλακα* (Interview with the Vampire) το 1994, όπου υποδύθηκε την Κλόντια, την παρένθετη κόρη των Τομ Κρουζ και Μπραντ Πιτ. Η ταινία έλαβε μικτά σχόλια, αλλά πολλοί κριτικοί επαίνεσαν την ερμηνεία της Ντανστ. Η ταινία είχε μια σκηνή, στην οποία η Ντανστ έλαβε το πρώτο της φιλί από τον Μπραντ Πιτ, που ήταν 18 χρόνια μεγαλύτερός της. Για την ερμηνεία της έλαβε υποψηφιότητα για Χρυσή Σφαίρα στην κατηγορία β' γυναικείου ρόλου.

Αργότερα το 1994, η Ντανστ εμφανίστηκε στην ταινία *Μικρές κυρίες* (Little Women) μαζί με τις Γουϊνόνα Ράιντερ, Κλερ Ντέινς και Σούζαν Σαράντον. Η ταινία έλαβε καλές κριτικές, όπως και η ερμηνεία της Ντανστ. Το 1995 εμφανίστηκε στην περιπετειώδης ταινία φαντασίας *Τζουμάντζι* (Jumanji) μαζί με τον Ρόμπιν Γουίλιαμς. Η ιστορία της ταινίας είναι για ένα υπερφυσικό επιτραπέζιο παιχνίδι που κάνει τα ζώα και άλλους κινδύνους της ζούγκλας να εμφανίζονται σε κάθε ζαριά. Το *Τζουμάντζι* έγινε μεγάλη εισπρακτική επιτυχία, με εισπράξεις 262 εκ. δολαρίων παγκοσμίως. Την ίδια χρονιά όπως και το 2002, συμπεριλήφθηκε στη λίστα του περιοδικού People των 50 Πιο Όμορφων Ανθρώπων. Το 1996 εμφανίστηκε σε 6 επεισόδια της τηλεοπτικής σειράς *Στην εντατική* και το 1997 δάνεισε τη φωνή της στην ταινία κινουμένων σχεδίων της Disney *Αναστασία* (Anastasia). Επίσης το 1997, εμφανίστηκε στην πολιτική σάτιρα *Ο πρόεδρος, ένα ροζ σκάνδαλο κι ένας πόλεμος* (Wag the Dog) μαζί με τους Ρόμπερτ Ντε Νίρο και Ντάστιν Χόφμαν.

Το 1999 της προσφέρθηκε ο ρόλο της Άντζελας στη βραβευμένη με Όσκαρ ταινία *American Beauty*, αλλά τον απέρριψε, επειδή δεν ήθελε να εμφανιστεί στις σεξουαλικές σκηνές της ταινίας ούτε να φιλήσει τον Κέβιν Σπέισι. Την ίδια χρονιά έπαιξε μαζί με την Μισέλ Γουίλιαμς στo *Dick* και στη δραματική ταινία της Σοφία Κόπολα *Αυτόχειρες παρθένοι* (The Virgin Suicides). To 2000, υποδύθηκε την Τόρανς Σίπμαν, την αρχηγό μιας ομάδα τσιρλίντερ στην ταινία *Ο πυρετός της νίκης* (Bring It On). Η ταινία έλαβε μικτές κριτικές αλλά σκόραρε πάνω από 90 εκ. δολάρια παγκοσμίως. Την επόμενη χρονιά πρωταγωνίστησε στις ταινίες *Get Over It*, *Όμορφη/Τρέλα* (Crazy/Beautiful) και *The Cat's Meow*.

### *Spider-Man* και μετά

Ο Κίρστεν Ντανστ στην πρεμιέρα της ταινίας *Spider-Man 3* στη Νέα Υόρκη το 2007
Το 2002 εμφανίστηκε στο *Spider-Man*, όπου υποδύθηκε την αγαπημένη του υπερήρωα, Μέρι Τζέιν Γουάτσον. Την ταινία σκηνοθέτησε ο Σαμ Ράιμι και πρωταγωνιστούν οι Τόμπι Μαγκουάιρ και Τζέιμς Φράνκο. Το *Spider-Man* έγινε τεράστια εισπρακτική και καλλιτεχνική επιτυχία με 822 εκατομμύρια εισπράξεις παγκοσμίως. Οι επόμενες ταινίες της ήταν το *Η Εξιλέωση* (Levity, 2003) με τους Χόλι Χάντερ και Μόργκαν Φρίμαν, *Το Χαμόγελο της Μόνα Λίζα* (2003) με την Τζούλια Ρόμπερτς και ο Β' ρόλος της στην μεγάλη καλλιτεχνική επιτυχία *Η Αιώνια Λιακάδα ενός Καθαρού Μυαλού* (2004), μαζί με τους Κέιτ Γουίνσλετ και Τζιμ Κάρεϊ.

Η επιτυχία του πρώτου *Spider Man* οδήγησε τη Ντανστ να επαναλάβει το ρόλο της στο *Spider-Man 2* τo 2004. Όπως και η πρώτη ταινία, έτσι και η δεύτερη έλαβε θετικά σχόλια από τους κριτικούς και οι εισπράξεις της άγγιξαν τα 783 εκατομμύρια δολάρια παγκοσμίως. Το 2005, πρωταγωνίστησε μαζί με τον Ορλάντο Μπλουμ στο *Elizabethtown* σε σκηνοθεσία Κάμερον Κρόου. Η ταινία έλαβε κυρίως αρνητικές κριτικές και η πορεία της στο box ffice ήταν απογοητευτική. Ο επόμενος ρόλος της Ντανστ ήταν στην βιογραφική ταινία *Μαρία Αντουανέτα*, το 2006. Την ταινία σκηνοθέτησε η Σοφία Κόπολα και έλαβε κυρίως καλές κριτικές, ενώ οι εισπράξεις της έφτασαν τα 60 εκατομμύρια δολάρια παγκοσμίως.

Το 2007 υποδύθηκε και πάλι τη Μέρι Τζέιν Γουάτσον στο *Spider-Man 3*. Σε αντίθεση με τις άλλες δύο ταινίες της σειράς, η τρίτη ταινία δεν έλαβε τόσο θετικά σχόλια. Παρ' όλα αυτά, με συνολικές εισπράξεις 891 εκατομμύρια δολάρια παγκοσμίως, αποτελεί την πιο επιτυχημένη, εισπρακτικά, ταινία της σειράς. Η Ντανστ αρχικά είχε υπογράψει για τρεις ταινίες *Spider-Man*, αλλά αποκάλυψε ότι θα έκανε και τέταρτη ταινία αν οι Σαμ Ράιμι και Τόμπι Μαγκουάιρ επέστρεφαν. Τον Ιανουάριο του 2010, όμως, ανακοινώθηκε ότι το franchise του Spider-Man θα αρχίσει εκ νέου με καινούριο καστ και σκηνοθέτη. Το 2008 η Ντανστ πρωταγωνίστησε μαζί με τον Σάιμον Πεγκ στην ταινία *Πως να Χάσεις τους Φίλους Σου*. To 2010 εμφανίστηκε μαζί με τον Ράιαν Γκόσλινγκ στο δράμα *Μοιραία Σχέση*.

### 2011-σήμερα

Το Μάιο του 2011 η ταινία *Melancholia*, σε σκηνοθεσία Λαρς φον Τρίερ έκανε πρεμιέρα στο Φεστιβάλ των Καννών. Για την ερμηνεία της η Ντανστ κέρδισε το βραβείο γυναικείου ρόλου. Η Ντανστ έχει εκφράσει ενδιαφέρον να υποδυθεί τη Ντέμπι Χάρι, τραγουδίστρια του αμερικανικού συγκροτήματος Blondie, στην βιογραφία που σκηνοθετήσει ο Μίτσελ Γκοντρί. Το 2012, πρωταγωνίστησε μαζί με τον Τζιμ Στάρτζες στην ταινία *Ανάμεσα σε Δύο Κόσμους*. Την ίδια χρονιά, συμμετείχε στην ταινία *Στο Δρόμο* των Σαμ Ράιλι και Γουόλτερ Σάλς και στο *Bachelorette*, σε παραγωγή των Γουίλ Φέρελ και Άνταμ Μακέι.

Προσωπική ζωή
-------------

Η Ντανστ δεν είναι παντρεμένη και δεν έχει ταυτιστεί με μια μακροχρόνια σχέση. Υπάρχουν αναφορές για σύντομες σχέσεις με το συγγραφέα Τζεφ Σμιντζ, τον ηθοποιό Τζέικ Τζίλενχαλ και τον τραγουδιστή του συγκροτήματος Razorlight, Τζόνι Μπόρελ.

Στις αρχές του 2008, η Ντανστ επιβεβαίωσε ότι έπασχε από κατάθλιψη. Στα τέλη Μαρτίου βγήκε από το κέντρο θεραπείας και άρχισε τα γυρίσματα για την ταινία *Μοιραία Σχέση*. Το Μάιο δημοσιοποίησε την κατάστασή της για να τονίσει, όπως είπε, τον αγώνα που αντιμετωπίζουν τόσες επιτυχημένες γυναίκες και να διαψεύσει φήμες που ήθελαν την οικογένειά της και τους φίλους της να υποφέρουν.

Φιλμογραφία
-----------

### Κινηματογραφικές ταινίες

| Έτος | Τίτλος | Ρόλος | Σημειώσεις |
| --- | --- | --- | --- |
| Ελληνικός | Πρωτότυπος |
| 1989 | *Ιστορίες της Νέας Υόρκης* | *New York Stories* | Κόρη της Λίζα |  |
| 1990 | *Η Απατηλή Λάμψη της Ματαιοδοξίας* | *The Bonfire of the Vanities* | Κάμπελ Μακόι |  |
| 1991 | *High Strung* | *High Strung* | Μικρό κορίτσι |  |
| 1994 | *Οι Άπληστοι* | *Greedy* | Τζολίν |  |
| *Συνέντευξη με έναν βρικόλακα* | *Interview with the Vampire* | Κλόντια | Υποψηφιότητα Χρυσή Σφαίρα Β' Γυναικείου Ρόλου |
| *Μικρές Κυρίες* | *Little Women* | Έιμι Μαρτς |  |
| 1995 | *Τζουμάντζι* | *Jumanji* | Τζούντι Σέπαρντ |  |
| 1996 | *Μητέρα Νύχτα* | *Mother Night* | Ρέσι Νοθ |  |
| 1997 | *Αναστασία* | *Anastasia* | Μικρή Αναστασία | Φωνή |
| *Ο πρόεδρος, ένα ροζ σκάνδαλο κι ένας πόλεμος* | *Wag the Dog* | Τρέισι Λάιμς |  |
| 1998 | *Μικροί Στρατιώτες* | *Small Soldiers* | Κρίστι Φιμπλ |  |
| *The Hairy Bird* | *The Hairy Bird* | Βερίνα βον Στέφαν |  |
| *The Animated Adventures of Tom Sawyer* | *The Animated Adventures of Tom Sawyer* | Μπέκι Θάτσερ | Φωνή |
| 1999 | *Αυτόχειρες παρθένοι* | *The Virgin Suicides* | Λαξ Λίσμπον |  |
| *Διαγωνισμός Ομορφιάς* | *Drop Dead Gorgeous* | Άμπερ Άτκινς |  |
| *Dick* | *Dick* | Μπέτσι Τζομπς |  |
| 2000 | *Lover's Prayer* | *Lover's Prayer* | Ζινάιντα |  |
| *Το Κοράκι: Η Λύτρωση* | *The Crow: Salvation* | Έριν Ράνταλ |  |
| *Luckytown* | *Luckytown* | Λίντα Ντόιλς |  |
| *Ο Πυρετός της Νίκης* | *Bring It On* | Τόρανς Σίπμαν |  |
| *Deeply* | *Deeply* | Σίλι |  |
| 2001 | *Ο Γόης* | *Get Over It* | Κέλι Γουντς/Έλενα |  |
| *Όμορφη/Τρέλα* | *Crazy/Beautiful* | Νικόλ Όκλι |  |
| *Το Νιαούρισμα της Γάτας* | *The Cat's Meow* | Μάριον Ντέιβις |  |
| 2002 | *Spider-Man* | *Spider-Man* | Μέρι Τζέιν Γουάτσον |  |
| 2003 | *Η Εξιλέωση* | *Levity* | Σοφία Μέλιντζερ |  |
| *Kaena: Η Προφητεία* | *Kaena: The Prophecy* | Καένα | Φωνή |
| *Το Χαμόγελο της Μόνα Λίζα* | *Μona Lisa Smile* | Μπέτι Γουόρεν |  |
| 2004 | *Η Αιώνια Λιακάδα ενός Καθαρού Μυαλού* | *Eternal Sunshine of the Spotless Mind* | Mέρι |  |
| *Spider-Man 2* | *Spider-Man 2* | Μέρι Τζέιν Γουάτσον |  |
| *Έρωτας με την Πρώτη... Μπαλιά* | *Wimbledon* | Λίζι Μπράντμπερι |  |
| 2005 | *Elizabethtown* | *Elizabethtown* | Κλερ Κόλμπερν |  |
| 2006 | *Μαρία Αντουανέτα* | *Marie Antoinette* | Μαρία Αντουανέτα |  |
| 2007 | *Spider-Man 3* | *Spider-Man 3* | Μέρι Τζέιν Γουάτσον |  |
| 2008 | *Πως να Χάσεις τους Φίλους Σου* | *How to Lose Friends & Alienate People* | Άλισον Όλσεν |  |
| 2010 | *Μοιραία Σχέση (ταινία, 2010)* | *All Good Things* | Kέιτι Μάρκς |  |
| 2011 | *Melancholia* | *Melancholia* | Τζαστίν | Βραβείο Γυναικείου Ρόλου στο Φεστιβάλ Καννών |
| 2012 | *Ανάμεσα σε Δύο Κόσμους* | *Upside Down* | Ιβ |  |
| *Bachelorette* | *Bachelorette* | Ρέγκαν |  |
| *Στο Δρόμο* | *On the Road* | Καμίλ |  |

### Τηλεοπτικές ταινίες

| Έτος | Ταινία | Ρόλος |
| --- | --- | --- |
| 1993 | *Darkness Before Dawn* | Σάντρα Γκαρντ |
| 1996 | *The Siege at Ruby Ridge* | Σάρα Γουίβερ |
| 1997 | *Tower of Terror* | Άνα Πίτερσον |
| 1998 | *Fifteen and Pregnant* | Τίνα Σπάνγκλερ |
| 1999 | *The Devil's Arithmetic* | Χάνα Στερν |
| 2003 | *The Death and Life of Nancy Eaton* |  |
|

### Τηλεοπτικές σειρές

| Έτος | Τίτλος | Ρόλος | Διάφορα |
| --- | --- | --- | --- |
| 1993 | *Sisters* | Kίτεν Μάργκολις | 1 επεισόδιο |
| 1993 | *Star Trek: The Next Generation* | Χεντρίλ | 1 επεισόδιο |
| 1996 | *Touched by an Angel* | Έιμι Αν Μακόι | 1 επεισόδιο |
| 1996 | *ER* | Τσάρλι Τσιεμίνγκο | 6 επεισόδια |
| 1997 | *The Outer Limits* | Τζόις Τέιλορ | 1 επεισόδιο |
| 1997 | *Gun* | Σόντρα | 1 επεισόδιο |
| 1998 | *Stories from My Childhood* | Άλις/Ιβέτ | 1 επεισόδιο |
| 2002 | *Saturday Night Live* | Παρουσιάστρια | 1 επεισόδιο |

Παραπομπές
----------

1. ↑  8  Ιουλίου 2022. pagesix.com/2022/07/08/kirsten-dunst-marries-longtime-boyfriend-jesse-plemons/. Ανακτήθηκε στις 14  Ιουλίου 2022.
2. ↑  Ανακτήθηκε στις 6  Ιουνίου 2021.
3. ↑  «Grandma Says...». *People*. 17 Σεπτεμβρίου 2001.. Ανακτήθηκε στις 6 Απριλίου 2011.
4. 1 2  
«Hello Magazine Profile—Kirsten Dunst». *Hello Magazine* (Hello). ?. Ανακτήθηκε στις 6 Απριλίου 2011.
5. 1 2  Applebaum, Stephen (4 Νοεμβρίου 2005). «Kirsten Dunst: Far from an ingénue». *The Independent* (Λονδίνο). Αρχειοθετήθηκε από το πρωτότυπο στις 2009-04-28.. Ανακτήθηκε στις 6 Απριλίου 2011.
6. 1 2 3 4 5 6  Mock, Janet. «Kirsten Dunst Biography». *People*. Αρχειοθετήθηκε από το πρωτότυπο στις 23 Ιουλίου 2008. Ανακτήθηκε στις 6 Απριλίου 2011.
7. ↑  Wigney, James (22 Απριλίου 2007). «Singing Kirsten's praises». *The Advertiser*. Αρχειοθετήθηκε από το πρωτότυπο στις 2012-05-27.. Ανακτήθηκε στις 6 Απριλίου 2011.
8. ↑  Rozemeyer, Karl. «The Price of Celebrity: Simon Pegg and Kirsten Dunst on 'How to Lose Friends and Alienate People'». *Premiere*: σελ. 2. Αρχειοθετήθηκε από το πρωτότυπο στις 2009-05-01.. Ανακτήθηκε στις 6 Απριλίου 2011.
9. ↑  Hilary J. Bader and Les Landau. *Dark Page*. Star Trek: The Next Generation. 45 λεπτά σε.  Text "First-run Syndication]] "ignored (βοήθεια)
10. ↑  Travers, Peter (11 Νοεμβρίου 1994). «Interview with the Vampire». *Rolling Stone*.. Ανακτήθηκε στις 6 Απριλίου 2011.
11. ↑  «Interview with the Vampire (1994): Reviews». Metacritic. 11 Νοεμβρίου 1994. Ανακτήθηκε στις 6 Απριλίου 2011.
12. ↑  Ebert, Roger (11 Νοεμβρίου 1994). «Interview With The Vampire». *Chicago Sun-Times*. Αρχειοθετήθηκε από το πρωτότυπο στις 30 Ιουνίου 2008. Ανακτήθηκε στις 6 Απριλίου 2011.
13. ↑  McCarthy, Todd (7 Νοεμβρίου 1994). «Interview with the Vampire Review». *Variety*.. Ανακτήθηκε στις 6 Απριλίου 2011.
14. ↑  Gleiberman, Owen (18 Νοεμβρίου 1994). «Interview With the Vampire: The Vampire Chronicles review». *Entertainment Weekly*. Ανακτήθηκε στις 6 Απριλίου 2011.
15. ↑  «HFPA—Awards Search». *Χρυσές Σφαίρες Επίσημη ιστοσελίδα*. Αρχειοθετήθηκε από το πρωτότυπο στις 4 Ιανουαρίου 2009. Ανακτήθηκε στις 6 Απριλίου 2011.
16. ↑  «Little Women (1994): Reviews». Metacritic. 21 Δεκεμβρίου 1994. Ανακτήθηκε στις 6 Απριλίου 2011.
17. ↑  Maslin, Janet (21 Δεκεμβρίου 1994). «Little Women Review». *The New York Times*.. Ανακτήθηκε στις 6 Απριλίου 2011.
18. 1 2  Smith, Neil (12 Ιανουαρίου 2001). «BBC Films—Jumanji». *BBC Films*. BBC. Ανακτήθηκε στις 6 Απριλίου 2011.
19. ↑  «Τζουμάντζι στο Box Office Mojo». *Box Office Mojo*. Ανακτήθηκε στις 6 Απριλίου 2011.
20. ↑  Holden, Stephen (14 Νοεμβρίου 1997). «Anastacia Review». *The New York Times*.. Ανακτήθηκε στις 6 Απριλίου 2011.
21. ↑  Tatara, Paul (6 Ιανουαρίου 1998). «'Wag the Dog' grabs satire by the tail». CNN.. Ανακτήθηκε στις 6 Απριλίου 2011.
22. ↑  «Kiss and tell from Kirsten Dunst». *The Age*. 29 Σεπτεμβρίου 2002.. Ανακτήθηκε στις 6 Απριλίου 2011.
23. ↑  «Ο Πυρετός της Νίκης στο Box Office Mojo». *Box Office Mojo*. Ανακτήθηκε στις 6 Απριλίου 2011.
24. ↑  «Spider-Man στο Box Office Mojo». *Box Office Mojo*. Ανακτήθηκε στις 6 Απριλίου 2011.
25. ↑  «Spider-Man 2 (2004) - Box Office Mojo». *boxofficemojo.com* (στα Αγγλικά). Ανακτήθηκε στις 24 Νοεμβρίου 2017.
26. ↑  «Elizabethtown (2005) - Box Office Mojo». *boxofficemojo.com* (στα Αγγλικά). Ανακτήθηκε στις 24 Νοεμβρίου 2017.
27. ↑  «Marie Antoinette (2006) - Box Office Mojo». *boxofficemojo.com* (στα Αγγλικά). Ανακτήθηκε στις 24 Νοεμβρίου 2017.
28. ↑  «Spider-Man 3 (2007) - Box Office Mojo». *boxofficemojo.com* (στα Αγγλικά). Ανακτήθηκε στις 24 Νοεμβρίου 2017.
29. ↑  «WebCite query result». *www.webcitation.org* (στα Αγγλικά). Αρχειοθετήθηκε από το πρωτότυπο στις 26 Μαΐου 2010. Ανακτήθηκε στις 24 Νοεμβρίου 2017.
30. ↑  «'Spider-Man' reboot: Who should play Peter Parker?» (στα αγγλικά). *EW.com*. Αρχειοθετήθηκε από το πρωτότυπο στις 2013-05-27.. Ανακτήθηκε στις 2017-11-24.
31. ↑  Singh, Anita (2010). «Spider-Man 4 scrapped and Tobey Maguire replaced in superhero franchise» (στα αγγλικά). ISSN 0307-1235.. Ανακτήθηκε στις 2017-11-24.
32. ↑  Α.Ε. tovima.gr — Δημοσιογραφικός Οργανισμός Λαμπράκη. «tovima.gr - Θύμα του Λαρς Φον Τρίερ η… Τίλντα Σουίντον». *TO BHMA*. Ανακτήθηκε στις 24 Νοεμβρίου 2017.
33. ↑  «The perils of Kirsten». *SFGate*.. Ανακτήθηκε στις 2017-11-24.
34. ↑  «Debbie Harry backs Kirsten Dunst for Blondie biopic - NME» (στα αγγλικά). *NME*. 2007-10-15.. Ανακτήθηκε στις 2017-11-24.
35. ↑  «Will Ferrell Sets Kirsten Dunst, Adam Scott for 'Bachelorette' Comedy (Exclusive)» (στα αγγλικά). *The Hollywood Reporter*.. Ανακτήθηκε στις 2017-11-24.
36. ↑  «Kirsten Dunst | PEOPLE.com». *www.people.com* (στα Αγγλικά). Αρχειοθετήθηκε από το πρωτότυπο στις 16 Ιουνίου 2008. Ανακτήθηκε στις 24 Νοεμβρίου 2017.
37. ↑  «USATODAY.com - Gyllenhaal, Dunst call it quits; Diaz, Timberlake still on». *www.usatoday.com*. Ανακτήθηκε στις 24 Νοεμβρίου 2017.
38. ↑  «Kirsten Dunst in tune with latest musician boyfriend as they cuddle up at London Fashion Week». *Mail Online*.. Ανακτήθηκε στις 2017-11-24.
39. ↑  «Kirsten Dunst Enters Rehab» (στα αγγλικά). *PEOPLE.com*.. Ανακτήθηκε στις 2017-11-24.
40. ↑  Editorial, Reuters. «Dunst says rehab was for depression» (στα αγγλικά). *U.K.*. Αρχειοθετήθηκε από το πρωτότυπο στις 2011-09-11.. Ανακτήθηκε στις 2017-11-24.
41. ↑  «Kirsten Dunst Breaks Silence on Rehab» (στα αγγλικά). *PEOPLE.com*.. Ανακτήθηκε στις 2017-11-24.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κίρστεν Ντανστ** |

* Κίρστεν Ντανστ στο IMDb

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 85558566
* LCCN: no96025501
* ISNI: 0000 0001 2102 8334
* GND: 129584827
* SUDOC: 060243465
* BNF: cb14025148m (data)
* BIBSYS: 3004453
* MusicBrainz: b96ddacd-64ab-4bb1-87a3-b9ddf9a15a3d
* NLA: 40662762
* NKC: xx0041082
* BNE: XX1435233

 |

 |